เฉกอะหมัด นายก นำเข้าจากเปอร์เซีย
เคยรู้ๆกันอยู่ว่า ต้นสายสกุลบุนนาคนับถือศาสนาอิสลาม มาจากเปอร์เซีย แต่พอไปไหว้พระพุทธรูปงามๆ ในวัดประยุรวงศาวาส วัด พิชัยญาติการาม แถวฝั่งธนฯ จึงอยากรู้ต่อว่า คน สำคัญตระกูลนี้ยังมีนับถืออิสลามอยู่หรือไม่ เปลี่ยนมานับถือพุทธศาสนากันสักกี่มากน้อย ในหนังสือบันทึกแผ่นดิน ชุดหลายชีวิตในประวัติศาสตร์เล่ม 1 (สำนักพิมพ์สยามบันทึก) โรม บุนนาค เล่าเรื่องเฉกอะหมัด จากเปอร์เซียมาเป็นนายกฯไทย ไว้ดังต่อไปนี้ เฉกอะหมัดเข้ามากรุงศรีอยุธยาเมื่อปลายแผ่นดินสมเด็จพระนเรศวรมหาราช พร้อมน้องชาย มหะหมัดสะอิด เฉกอะหมัด เปิดห้างค้าขาย มีเมียสาวไทย ส่วนน้องชายอยู่ได้ไม่นานก็กลับเปอร์เซียในรัชสมัยพระเจ้าทรงธรรม เจ้าพระยาคลัง ซึ่งว่าการกรมท่า ขอให้เฉกอะหมัดเข้ามาช่วยราชการกรมท่า ใช้เวลาไม่นาน เฉกอะหมัดก็สะสางปรับปรุงระบบศุลกากร นำเงินเข้าท้องพระคลังเป็นจำนวนมาก ความดีความชอบครั้งนี้ จึงได้รับโปรดเกล้าฯให้เป็นพระยาเฉกอะหมัด รัตนราชเศรษฐี ตำแหน่งเจ้ากรมท่าขวา พร้อมๆกันก็ได้ตำแหน่งจุฬาราชมนตรี เฉกอะหมัดเริ่มลงหลักปักฐานศาสนาอิสลามในประเทศไทย ต่อมาอีกไม่นาน ก็ได้เลื่อนเป็นเจ้าพระยาเฉกอะหมัดรัตนาธิบดี ตำแหน่งสมุหนายก อัครมหา เสนาบดีฝ่ายเหนือ
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ